****

**VABILO K SODELOVANJU V NACIONALNEM MESECU SKUPNEGA BRANJA 2024**

Vse kulturne ustanove vabimo k soustvarjanju Nacionalnega meseca skupnega branja 2024 (NMSB 2024), ki bo potekal od 8. septembra do 8. oktobra 2024.

Z NMSB 2024 želimo pomen branja približati vsem, zato bomo spodbujali najrazličnejše oblike branja tudi izven domov, vrtcev, šol in knjižnic – v galerijah, muzejih in drugih kulturnih prostorih, nakupovalnih središčih, zdravstvenih domovih, bivanjskih soseskah in trgih, na otroških igriščih, v parkih in v naravi.

Vabimo vas, da s svojim bralnim dogodkom, vzpostavitvijo kotička za branje ali knjigobežnice tudi vi prispevate v bogato zakladnico bralnih dogodkov. Naš skupni cilj je v svet branja povabiti tudi tiste, ki še ne poznajo njegovega bogastva.

Dogodke lahko ustvarite sami ali skupaj z vzgojno-izobraževalnimi zavodi, zdravstvenimi ustanovami, knjižnicami in drugimi kulturnimi ustanovami, z ustvarjalci z različnih področij kulture, z nevladnimi organizacijami z različnih področij, mladinskimi in medgeneracijskimi centri, lokalno skupnostjo in drugimi deležniki.

Dogodkov, ki jih boste pripravili v okviru NMSB, ne pozabite vpisati v naš dogodkovnik na spletni strani [https://nmsb.pismen.si](https://nmsb.pismen.si/), kjer najdete še več informacij o NMSB – največji manifestaciji branja v slovenskem kulturnem prostoru.

NMSB bo tudi letos spremljala komunikacijska nacionalna akcija *Beremo skupaj*. Na spletni strani NMSB bo dostopno promocijsko gradivo, ki ga boste lahko uporabili tudi za vaše dogodke.

Častni pokrovitelj NMSB 2024 je Slovenska nacionalna komisija za UNESCO.

Za več informacij o sodelovanju se obrnite na Alenko Štrukelj, nacionalno koordinatorko NMSB 2024 (tel: 040 478 009, e-naslov: alenka.strukelj@acs.si).

